钦定古今图书集成/明伦汇编/氏族典/第363卷 > 《廖用贤尚友录》 > 梁
## 钦定古今图书集成/明伦汇编/氏族典/第363卷 > 《廖用贤尚友录》 > 梁

===任昉===按《梁书任昉传》，“昉字彦昇，乐安博昌人，汉御史大夫
敖之后也。父遥，齐中散大夫。昉幼而好学，早知名。宋
丹阳尹刘秉辟为主簿，昉以气忤秉子。久之，为奉朝
请、兖州秀才，拜太常博士，迁征北行参军。永明初，王
俭领丹阳尹，复引为主簿，迁司徒刑狱参军事，入为
尚书殿中郎，转司徒录尚书事，封宣城郡公。永元末”，
为司徒右长史。高祖克京邑，霸府初开，以昉为骠骑
记室参军。梁台建，《禅让文诰》，多昉所具。高祖践祚，拜
黄门侍郎，迁吏部郎中。天监二年，出为义兴太守，重
除吏部郎中，寻转御史中丞、秘书监，领前军将军。六
年，出为新安太守。在郡为政清省，吏民便之。视事期
岁，卒于官，谥曰敬子。昉好交结，奖进士友得其延誉
者，率多升擢，时人慕之，号曰“任君”，言如汉之“三君”也。